# Privatlivsbeskyttelsespolitik for EOB

# Dataansvarlighed

EOB behandler persondata og har derfor vedtaget denne privatlivsbeskyttelsespolitik, der fortæller dig, hvordan vi behandler dine data.

Den juridiske enhed, der er ansvarlig for behandlingen af dine personlige data, er:

Ejendomsselskabet Ole Bruun ApS, CVR. 32173217

I.L. Tvedes Vej 17, 3000 Helsingør

Har du spørgsmål, kan du altid kontakte os på bruun@eob.dk

**Behandling af persondata**

Vi anvender data om dig i forbindelse med, at du er lejer i en af de ejendomme, som ejes af EOB. De oplysninger som opbevares, er de som er nødvendige for:

* Administration af dit lejemål, herunder opkrævning ag husleje m.m.
* Opfyldelse af din anmodning om reparation e.l. i det lejede
* Anden nødvendig kommunikation med dig
* Opfyldelse af lov- eller retskrav

De data, vi anvender, omfatter:

* Dit navn
* Din adresse
* Dit telefonnummer - i det omfang du har oplyst det
* Din kontakt-e-mailadresse - i det omfang du har en og har oplyst den
* Dit cpr. nr. til brug for til/af-melding hos forsyningsselskaber.

Vi behandler ikke følsomme persondata om dig, medmindre vores aftale inkluderer et behov for dette. Det kan være helbredsoplysninger i forbindelse med særlige tilretninger af dit lejemål, oplysninger i forbindelse med modtagelse af tilskud/betaling af leje via serviceloven eller anden sociallovgivning. Har vi brug denne type oplysninger vil de kun blive anvendt og gemt med dit samtykke, og som du til enhver tid kan trække oplysningerne tilbage ved at henvende dig til os, og få oplysningerne slettet.

Vi kan også behandle persondata om dig i forbindelse med en klagesag, en sag om overtrædelse af husregler og lignende. Du vil i så fald blive orienteret herom.

Vi behandler kun data om dig, der er relevante og tilstrækkelige i forhold til de formål, der er defineret ovenfor. Og der gemmes kun de persondata, der er nødvendige i forhold til at opfylde vores fastsatte formål, og som er nødvendige for at opfylde en kontrakt eller en retlig forpligtelse.

Vi sletter dine persondata, når de ikke længere er nødvendige i forhold til det formål, som var årsagen til at vi havde dem til at starte med. Der er defineret sletterutiner og kontrol til sikring heraf.

Vi videregiver kun dine persondata hvor der en lovlig hjemmel til det. Det kan være fordi vi er retligt forpligtet til at videregive dine persondata, fx som led i indberetning til en myndighed, af lovmæssige eller retslige årsager. Eller hvis vi har en berettiget interesse, og denne interesse ikke overstiger hensynet til dig. Det kan bl.a. være når vi udarbejder forbrugsregnskaber, tilmelder opkrævningen af husleje til NETS.

Vi videregiver ikke dine persondata med aktører uden for EU/EØS, og vi deler ikke dine persondata med aktører i lande uden for EU/EØS.

# Sikkerhed

Vi har vedtaget interne regler om informationssikkerhed, som indeholder instrukser og foranstaltninger, der beskytter dine persondata mod at blive tilintetgjort, gå tabt eller blive ændret, mod uautoriseret offentliggørelse, og mod at uvedkommende får adgang eller kendskab til dem.

Vi kontrollerer adgangen gennem logning og tilsyn. For at undgå datatab tager vi løbende back up af vores datasæt. Vi beskytter også fortroligheden og autenciteten af dine data ved hjælp af kryptering.

I tilfælde af et sikkerhedsbrud, vil du i det omfang det er nødvendigt og hvis det har nogen betydning for dig, blive underrette derom.

# Dine rettigheder

Du har til en enhver tid ret til at få oplyst, hvilke data der ligger om dig, hvor de stammer fra, og hvad vi anvender dem til. Du kan også få oplyst, hvor længe vi opbevarer dine persondata, og hvem, der modtager data om dig, i det omfang vi videregiver data i Danmark og i udlandet.

Hvis du anmoder om det, kan vi oplyse dig om de data, vi behandler om dig. Adgangen kan dog være begrænset af hensyn til andre personers privatlivsbeskyttelse.

Du kan gøre brug af dine rettigheder ved at henvende dig til Jan Bruun.

Hvis du mener, at de persondata, vi behandler om dig, er unøjagtige, har du ret til at få dem rettet. Du skal henvende dig til os og oplyse os om, hvori unøjagtighederne består, og hvordan de kan rettes.

I nogle tilfælde vil vi have en forpligtelse til at slette dine persondata. Det gælder fx, hvis du trækker dit samtykke tilbage. Hvis du mener, at dine data ikke længere er nødvendige i forhold til det formål, som vi indhentede dem til, kan du bede om at få dem slettet. Du kan også kontakte os, hvis du mener, at dine persondata bliver behandlet i strid med lovgivningen eller andre retlige forpligtelser.

Når du henvender dig med en anmodning om at få rettet eller slettet dine persondata, undersøger vi, om betingelserne er opfyldt, og gennemfører i så fald ændringer eller sletning så hurtigt som muligt.

Du har ret til at gøre indsigelse mod vores behandling af dine persondata. Du kan henvende dig til Jan Bruun hvis du vil gøre indsigelse mod vores behandling af dine persondata. Hvis din indsigelse er berettiget, sørger vi for at ophøre med behandlingen af dine persondata.

Du har ret til at modtage de persondata, du har stillet til rådighed for os, og dem, vi har indhentet om dig hos andre aktører på baggrund af dit samtykke. Hvis vi behandler data om dig som led i en kontrakt, hvor du er part, kan du også få tilsendt dine data. Du har også ret til at overføre disse persondata til en anden tjenesteudbyder.

Hvis du ønsker at få dine data, rettet eller slettet, eller gøre indsigelse mod vores databehandling, undersøger vi om det er muligt og giver dig svar på din henvendelse så hurtigt som muligt og senest en måned efter vi har modtaget din henvendelse.